CELEX: 62014TN0226
Language: hr
Date: 2014-04-15 00:00:00
Title: Predmet T-226/14: Tužba podnesena 15. travnja 2014. – Komisija protiv McCarron Poultry

7.7.2014   
            
            
               HR
            
            
               Službeni list Europske unije
            
            
               C 212/34
            
         Tužba podnesena 15. travnja 2014. – Komisija protiv McCarron Poultry
   (Predmet T-226/14)
   2014/C 212/44
   Jezik postupka: engleski
   
      Stranke
   
   
      Tužitelj: Europska komisija (zastupnici: R. Van der Hout, odvjetnik, te L. Cappelletti i F. Moro, agenti)
   
      Tuženik: McCarron Poultry Ltd (Killacorn Emyvale, Irska)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               tuženiku naloži da Europskoj komisiji isplati dužni iznos od 9 76  663,34 eura koji čine glavnica od 9 00  662,25 eura uvećana za iznos od 76  001,09 eura koji predstavlja zateznu kamatu od 2,50 % za razdoblje između 01.12.2010. i 15.04.2014.;
            
         
               —
            
            
               tuženiku naloži da Europskoj komisiji isplati iznos od 61,690 eura po danu na ime kamate počevši od 16.04.2014 pa sve do konačne isplate duga; i
            
         
               —
            
            
               tuženiku naloži plaćanje troškova postupka.
            
         
      Tužbeni razlozi i glavni argumenti
   
   Ova je tužba podnesena na temelju članka 272. UFEU-a te se njome zahtjeva donošenje odluke Općeg suda kojom se tuženiku nalaže da Europskoj komisiji vrati glavnicu u iznosu od 9 00  662,25 eura uvećanu za kamate, u vezi s ugovorom br. NNE5/1999/20229 za „aktivnosti Zajednice u području posebnog programa za istraživanje i tehnološki razvoj (ITR) i demonstracijom koja nosi naziv „Energija, okoliš i održivi razvoj – Dio B: Energetski program”.
   U prilog tužbi Europska komisija ističe jedan tužbeni razlog: Komisija tvrdi da je tuženik povrijedio svoje ugovorne obveze zbog toga što nije Komisiji vratio razliku između financijskog doprinosa Unije koji treba isplatiti tuženiku i ukupnog iznosa financiranja koji je tužitelju već isplaćen. Financijski doprinos koji treba isplatiti tuženiku je manji od ukupnog iznosa koji je tužitelj isplatio avansnim plaćanjem i međuplaćanjem. Komisija stoga tvrdi da je, sukladno ugovoru, tuženik odgovoran za isplatu dugovanog iznosa.